НАСОКИ ЗА ИНТЕРПРЕТАЦИЯ(„МАЙЦЕ СИ”)

**За какво говори лир. текст? ТЕМА** : Самотата и страданието на човека, изправен пред въпроси за смисъла на живота. > **ВОДЕЩИ МОТИВИ**: за дома и пътя; за блудния син (вината), за майчината клетва, за прекъснатата връзка със семейството( невъзможното завръщане), за срещнатото неразбиране от другите и отчуждението; за любовта , вярата , надеждата и разрушеното им триединство; за прошката; за смъртта.

**Кой говори в лир. текст? Лирическият човек** - млад човек, напуснал дома и излязъл на пътя, търсещ отговори на значими житейски въпроси, ненамерил смисълна живота си; самотен и дистанциран от другите, неразбран от тях. Усеща своята **неприспособимост към действителността**.Осъзнаващ, че **не може да се завърне в дома**, който не удовлетворява стремежите му( те остават непроницаеми). Завладян е от порив за прощална прегръдка с близките, които искрено обича, но които не допуска до най-съкровеното у себе си. Избира смъртта като начин да сеизбави от болезнената си неудовлетвореност и самота.( Причината не е ясно посочена, но се долавя от първите две строфи -в чувството за синовна вина и невъзможността да се впише в реалността и да намери своя път) .

**Чувства и настроения**: тъжно, печално насроение, породено от усещането за самота и неудовлетвореност. Съхранена любов към майката, търсене на опора в нея, която евече невъзможна. Чувството за неизпълнен синовен дълг към семейството (в духа на патриархалните традиции)и ненамерените опори и ориентири в насотящето са дълбокте причини за страданието на лирическия човек. Липса на надежда за бъдещо добро.> **Жанр: елегия**

**Как говори лир. текст? Худ. време и худ. пространство(хронотоп)** Мястото, където се намира лир. човек, не е уточнено, той е извън дома; той е **на кръстопътя между минало и бъдеще, между родно и чуждо**. Липсата на категорична позиция съответства на **състоянието на лутане и търсене на опора и път в живота.**

**Особености на худ. стил** Силно присъствие на лирическия Аз, изразено в присъщата за Ботевите творби форма на аз-изказ; ясна адресираност на словото му.  **Реторични въпроси:**1,2.строфа

*Ти ли си, мале, тъй жално пела,*

*ти ли си мене три годин клела,*

*та скитник ходя злочестен ази*

*и срещам това, що душа мрази?*

*Бащино ли съм пропил имане,*

*тебе ли покрих с дълбоки рани,*

*та мойта младост, мале, зелена*

*съхне и вехне люто язвена?*

**Метафори***: младост зелена;сърце догаря, дълбоки рани, мойта младост слана попари* **Синекдоха**(метонимия)*сърце, душа*; **Епитети**: страдна, горкана **Синтактичен паралелизъм**: *пък тогаз нека измръзнат жили/ пък тогаз нека изгния в гроба!*

**Анафора: *Ти ли си****, мале, тъй жално пела,/* ***ти ли си*** *мене три годин клела* **Експресивни глаголи:** *тлея, попари, измръзнат, изгниия;* **Апосиопеза:** *да сеоплача тебе горкана****.***

**Внушения: Човекът е завладян от усещането за нарушена връзка с дом и семейство и това не му дава покой. Не е открил съмишленик в търсенето на опора и ориентири, а пътят назад към дома е невъзможен за него. Единствен изход остава смъртта, след като поиска прошка от близките. Безутешно и несподелимо е страданието на лир. човек в „Майце си”.**

НАСОКИ ЗА ИНТЕРПРЕТАЦИЯ („Към брата си”)

**За какво говори лир. текст? ТЕМА** : самотата и страданието на лиричесия човек> **ВОДЕЩИ МОТИВИ**: негодуванието и гневът от пасивното поведение на народа; глупостта на примиренеца, равнодушния; липсата на съмишленик, намереният идеал: любов и дълг към отечеството; разпятието на човека между страданието сред апатичните и порива на сърцето към действие.

**Кой говори в лир. текст? Лирическият човек** - Човекът, който осъзнава какво мрази и какво обича - мрази робството като застой и страдание, негодува срещу апатията, причинила този застой. Открил е своя идеал-отечеството, и своята посока - свободата, но още не е поел по пътя към нея; усеща болезнено липсата на съмишленик и копнее да намери. Още по-категорично изразява неприспособимостта си към заобикалящия го „мъртъв свят коварен”. Самотен е. Обръща се към някого(„брате”), но очевидно не разчита на неговото разбиране и съпричастие, щом в последната строфа признава: „пък и твойта ѝ душа няма/ на глас божи-плач народен!”. Душата на този „брат” не откликва на народното страдание.

**Чувства и настроения**: .> **Жанр: елегия**

**Как говори лир. текст? Худ. време и худ. пространство(хронотоп) -** света като място на коварство и робско примирение; гробът като образ символна робската обреченост на народа страдалец, пасивно приемащ страданието.

**Особености на худ. стил** Силно присъствие на лирическия Аз, изразено в присъщата за Ботевите творби форма на аз-изказ; ясна адресираност на словото му към „брата”.

**Реторични въпроси:** „*ах, ръка си кой ще турне/ на туй сърце, дето страда?”; „Но кажи ми , що да тача/ в тоя мъртъв свят коварен?”*- внушават безутешното страдание на човека в света, с който е непримирим.

**Метафори***: мъртъв свят коварен, гроб печален, мечти мрачни, мисли бурни, люти рани*

**Синекдоха**(метонимия)*сърце, душа*;

**Епитети в инверсия**: *гроб печален, мечти мрачни, мисли бурни*

**Градация:** *глас искрен, благоро*ден

**Повторения:** *никой, никой; нищо, нищо*

**Преобръщане на библ. израз:** *Глас народен - глас Божи> „Глас божий - плач народен”*

**Внушения: Човекът от стихотворението знае, че робството убива порива за живот и отнема желанието за промяна. Търсеното разбиране от близкия по съдба човек преминава в разочарование- примирението с робството е вездесъщо и поразило дори”брата”. Родолюбието на лир.човек му дава посока и смисъл на съществуването, но мъртвината и коварството на заобикалящия предизвиква разкъсващо страдание.**

НАСОКИ ЗА ИНТЕРПРЕТАЦИЯ („Елегия”)

**За какво говори лир. текст? ТЕМА** : робската участ на народа> **ВОДЕЩИ МОТИВИ:**робското примирение на народа; предателството, лудостта, пасивността, (инертността), смъртта, осъзнаването на виновника за страданието на народа; бездействието и липсата на борбен дух на интелигенцията( загатната чрез лирическото„ний”)

**Кой говори в лир. текст? Лирическият човек** оплаква, скърби, но и гневно, настойчиво пита, укорява, негодува, клейми. Съчувства на народа за неговите мъки, гневи се срещу неговите насилници, разобличава пасивното поведение на способните да се борят.

**Чувства и настроения**:болка, състрадание на лирич.говорител (лир. човек) към мъките на народа, гняв срещу пасивността и застоя;полюсни чувства на родолюбие и омраза към потисниците на народа”наши и чужди гости”; самообвинение от липсата на инициативност и борбен дух.

.> **Жанр:** елегия (още заглавието насочва към страданието като основно лирическо настроение, но творбата надхвърля жанровите рамки: скръбно чувство, но и гневно питане, разобличение)

**Как говори лир. текст? Худ. време и худ. пространство (хронотоп)** - робското време –протяжно, изначалнои безкрайно.

**Композиция** – на принципа на контрастаи симетрията(1.,2.строфа-образ на насилниците на народа;3., 4 строфа- образа на народа мъченик; 5.,6. Строфа- адресирана към съвремениците, които да съпреживеят народното страданние и да намерят достоен изход .

**Образи**: **люлката**- от образ символ на рождеството е преосмислена в символ на застоя,на робското безвремие,на незрялостта на народа, на убийствена инерция; **насилниците -** въплъщенние на жестокост подлост, лицемерие, предателство. Лир. говорител се опитва да персонифицира виновниците за безизходното състояние. Библейските и историч. препратки внушават, че тиранът няма времева, етническа или религиозна принадлежност. Злото е вездесъщо; насилниците са и чужди, но и свои; **народът страдалец –**двойствен смисъл на мълчанието му:„Мълчи народа!”- знак на примирение, покорство, но и знак за спотаен бунт, стаена мощ: *„глухо и страшно гърмят окови/ не чуй се от тях глас за свобода”...”*; **библ. образи на Юда и Спасителя, на Игнаций Лойола – съотв. въплъщения на предателството, невинността, лицемерието; образ на броителите на време** – способните да се борят за промяна, но инертни)

**Особености на худ. стил** Силно присъствие на лирическия Аз, изразено в присъщата за Ботевите творби форма на аз-изказ; ясна адресираност на словото му към народа(=диалогичност)

**Реторични въпроси, ретор обръщения:** *-„ Кажи ми, кажи, бедний народе,/ кой те в таз роббска люлка люлее?* **Етимологична фигура: „** *люлка люлее”; „смок е засмукал”* **Символи:** *кръст, смок, окови;* **Оксиморон***: слепци с очи, предател верен;* **Алитерация:** *„ръжда разяда глозгани кости/смок е засмукал живот народен/смучат го наши и чужди гости”* **Анафора***: „откак е в хомот нашата шия/ откак окови влачи народа”***Парадокс:** *„глухо и страшно гърмят окови”;* **Ирония: „***броим и с вяра в туй скотско племе/чакаме и ний ред за свобода”*

**Метафори***:” пот кървав”;*

**Внушения: Робството е притъпило сетивата на народа, изличило е потребността му за свобода. Страданието е извечно и виновници за това са не само външните потисници, но и самозабравили се представители на самия народ. Търпението, конформизмът, лицемерието, предателството са пороците, които правят робската участ безкрайна. Лир. човек гневно изобличава представителите на просветената част от българския народ, способни ,но лишени от борческа енергия за коренна промяна.**